Villa rustica

Villa rustica (Pluaral villae rusticae) hoast ma auf Latein a Laundhaus oda s Haupthaus fu ana gressan Laundwiatschoft. Im remischnReich woan de Villae rusticae da Mitlbunkt fu am Latifundium, oiso am laundwiatschoftlichn Grosgrundbsiz, dea aus am Haupthaus beschdaundn hod und mearane Wiatschoftsbautn wia Schdodl, Droadlkostn, Schoi und maistns sogoa a Bod, de inahoib fu am gmauatn Hof gleng san. In de remischnBrovinzn woan de Villae rusticae fia d Noarungsmitlbrodukzion zuaschdendi.

 Bauwais und Inventar 
miniatur|Gesamtansicht vo da Villa Rustica in Nördlingen-Holheim. 1: Haupthaus; 2: ghoazdes Bod; 3–7: Wiatschoftbautn; 8: Hofmaua;  9: Verbindungsmaua.

In Italien hod s Haupthaus fu ana Villa rustica maisdns an grossn Inenhof ghobt, um den rundumadum de Wiatschoftbautn gschdaundn san. S oft zwoa-etaschige Haus fia de Leit zan wona woa maisdns auf da nöadlichn Hofseitn. In de galischn und geamanischn Brovinzn woa s Haupthaus oft im Stil fu ana Poatikusvilla: Doat bschded d Foadaseitn aus de Ekrisaliten und am Poatikus dazwischn, oiso ana ofanen Sailnhale. D Won- und Oawadskauman fum Haushean und seina Familia grenzn diarekt an dn Poatikus draun.

D Villae rusticae haum maistns ghoazde Bodezima ghobt oda a aigens Bodhaisl, oft woan a oazöne Zima iwa a Fuasbonhaizung (Hypokaustn) zan hoazn. Fost oiwai haum s a an Köla ghobt, dea entweda ois Schbais und Foarodskauma fawent woan is, oda ois Hausheiligtum mid am Altar fia de Larn und aundane Schuzgodheitn.

 Laundwiatschoft 
Da Haushea (dominus) fu ana Villa rustica woa oft a bensioniada Soidod, dea sei Milideazeid odeant ghobt hod und in da jewailing Brovinz in de lokale Infrastruktua integriad woa, zu da Fasoagung fu ana Schdod oda ana Milideagarnision, de in da Umgebung gleng is. Waun auf ana Villa rustica im Duachschnid 50 Leit und Oawadsgreft glebt haum, daun haum de so fü Lemsmitl broduzian kina, dass nu fia umara 20 Leit in da Schdod oda 20 Soidodn in ana Garnision gnua gwen is. Bsondas efizient woan de domolign Aunbaumetodn nemli nu ned. Aus dem kau ma zan Baischbü ausrechna, das a Grosschdod wia Carnuntum mid 40.000 Bewona und doat schdazioniade Soidodn umara 2.000 Villae rustica braucht hod fia de Fasoagung mid Lemsmitl. A waun dazua natiali a de Fasoagung iwa waidan Haundl und Fischarai megli woa und so a Entlostung fia de Bauan fu da Umgebung bedeit hod. S Laund und de Okaflechn, wos de 100.000 Bauan zua Fasoagung braucht haum woa auf jedn Foi gscheit gros. Oloa an dea Rechnung siagt ma, dass a in da Gegend fum Donaulimes nu an Haufn römische Laundhaisa zan findn gem muas, de bis jez nu ned archeologisch ausgrom woan san.

A Villa rustica hod iare Woan ungefea bis 50 km Entfeanung in d negsde Schdod glifat und zwoa am liabstn iwan Wossaweg auf an Flus, waun des megli woa oda auf de remischnSchdrossn. D Bewiatschoftung hod entweda da Haushea söwa iwawocht oda ea hod an Fawoita aigschdöd, dea je noch Weda und Joareszeid d auschdeade Oawad auf d Laundoawata fadaild hod. Des woan entweda Sklafn ('servus / servi), frai glossane oda Fraie (liberius / liberii).

Schau domois haum se de Villa rusticae an de Eafoadanis fum iwaregionaln Moak im remischnReich aubassn miassn und haum bai beschdimte Brodukte ned neta fian lokaln Moak broduziad. So san zan Baischbü de Bauan in Italien in Konkuarenz zu de Broduzentn in de Brovinzn gschdaundn. De Hispania Tarraconensis und Galien woan bekaunt fia eanan Expoat fu Wai und Ö. Aussadem hod s in Galien a fü Lampiwiatschoft gem und daduach a grosse Brodukzion fu Dexdilien aus Woi, Kas und Bökiflaisch. Egiptn (Aegyptus) und aundane afrikanische Brovinzn woan de grossn Droadbroduzentn fum Römischn Reich. Ma woas zan Baischbü a, das Olifnö ausn Mitlmearaum noch Noricum expoatiad woan is.

 Sondafoam villa urbana 
Es hod am Laund owa ned neta Laundgüta gem, de gaunz auf meglichst efiziente laundwiatschoftliche Brodukzion ausglegt woan, sondan a luxoariöse Laundhaisa fia Senatoan und aundane wichdige politische Aumtsdrega. De haum auf soichane Laundhaisa in Soma fabrocht und desweng untascheitn si de Haisa fu de rain wiatschoftlichn Villae rustiuma Ma hoasts desweng a Villae urbanae, wais mea wia a komfoatables Schdodhaus baud woan.

 D Geamanen auf de remischnHef 
Am End fum Römisch Reich is de Befökarung in de Grenzbrovinz duch Geamaneneinfele weniga woan und fü Villae rustica han neama benuzt woan und fafoin. Schau im 3. Joahundat han de Alemanen iwan retischn und owageamanischn Limes driwa und haum si in de Agri Decumates nida lossn. Doat is de Benuzung fu römische Laundhaisa archeologisch oft schwa zan nochwaisn. In aundane Gegendn haum de Geamanen schnö d römische Lemsoat augnuma und ma kau archeologisch ned so laicht zwischn ana remischnund ana geamanischn Benuzung fu de Villae rusticae untascheitn. An da Donaugrenz und im Foaoipnlaund woa owa de Gegend so dicht bewoidet, das si de Geamanen maistns bai ehemolige römische Launhaisa aiquartiad haum, wai doat schau grodets Okalaund foahaundn gwen is. In Bayern und Estareich hod ma desweng bai fost jeda gressan Bajuwarn-Sidlung a römische Villa rustica danem gfundn, zan Baischbü in Waging am Se und in Schdraubing. Im Siidwestn fu Deitschlaund hod ma neta bai da Villa Rustica fu Wrumlingen a sekundeare Nuzung fu da remischnBausubstanz duach Geamanen nochwaisn kina.

 Villae Rusticae in Bayern und Estareich 
Villa Rustica in Meknlohe im OidmüdoiVilla Rustica in Möckenlohe im Naturpark Altmühltal
Villa Rustica Etting IV und V, bai IngolstadtArchäologie Aktuell - Entdeckungen und neue Funde aus der Region Ingolstadt 
Villa Rustica in Niadandoaf, Laundgrais FraisingRömische Villa rustica in Mauan/Niadandoaf
Villa Rustica fu Schdraubin-OibuagDer römische Gutshof (villa rustica) von Straubing–Alburg
Villa Rustica fu Buagwainting bai RengschbuagVilla Rustica von Burgweinting
Villa Rustica Leitschdedn bai SchdarnbeagVilla Rustica Leutstetten, 82319 Starnberg
Villa Rustica Wernhardsberg/RosnhaumDer Via-Julia-Radweg durch das ehemalige Pons Aeni
Villa Rustica Marzoll, ReichahoiMarzoll, Bad Reihenhall
Villa Rustica Waging am SeWaging I - Villa Rustica 
Villa Rustica Erlstätt I/TraunsteinErlstätt I, Traunstein, Bayern 
Villa Rustica bai Doihaum in da Gmoa Wilhearing in OwaedareichAIS-OOE - Wilhering - villa rustica -Thalham
Villa Rustica fu Oidhaum-Wonghaum in Owaedareich
Villa Rustica fu Oidhaum-Simetsbeag in OwaedareichNihil est agri cultura melius.. 
Villa Rustica bai Freindoaf, südlich fu Tuln in NidaestareichEin völkerwanderungszeitliches
Kriegergrab aus Freundorf, Tulln 
Villa Rustica in Löfiboch, Beziak Hartbeag in da SchdaiamoakVilla rustica Hartberg Museen/Historisches Tiscover
Villa Rustica Elling, bai Moosdoaf, Bezaik Braunau, Owaestareich
Villa Rustica Kraiwiesen Eugendorf, im soizbuaga Flochgau
Villa Rustica Hoiwaung, SoizbuagFührung „römisches Hallwang“ mit Dr. Peter HÖGLINGER und Mag. Ulli HAMPEL 
Villa Rustica Lesendorf, in Owalienz in OstdiaroiGmoa Oberlienz, 30 m langes Gebäude mit ausgedehnter Heizungsnanlage
Villa Rustica Nussdoaf-Debant in Ostdiaroi, s "Zwergengebäude"Archäologische Forschungen in Nußdorf-Debant
Villa Rustica Kaltern I, Caldaro/Kaltern baim Kaltarase in SiddiaroiKaltern I, Bozen, Südtirol 
Villa Rustica Rankweil-Brederis in FoararlbeagFreilichtmuseum "Römervilla" 6830 Rankweil-Brederis
Villa Rustica fu Niklsdoaf im BuagnlaundZwei römische Ochsenskelette aus der Villa rustica von Nickelsdorf
Villa Rustica fu Halbturn im BuagnlaundVIAS - Vienna Institiute for Archaeological Science

 Beleg 

Villae Rusticae in Deitschlaund - Linklistn
John T. Smith: Roman Villas. A Study in Social Structure. Routledge, London, 1997. ISBN 0-415-16719-1
John Percival: The Roman Villa. A Historical Introduction. Batsford, London, 1988 (Paperback). 
Helmut Bender, Hartmut Wolff (Hrsg.): Ländliche Besiedlung und Landwirtschaft in den Rhein-Donau-Provinzen des Römischen Reiches.'' Passauer Universitätsschriften Band 2. Leidorf, Espelkamp, 1994.